

R E P U B L I K A H R V A T S K A

 POŽEŠKO-SLAVONSKA ŽUPANIJA



 GRAD KUTJEVO

 GRADONAČELNIK

KLASA: 112-03/21-01/01

URBROJ: 2177/06-03/2-21-1

Kutjevo, 15. srpnja 2021.

Na temelju članka 48. Zakona o lokalnoj i područnoj (regionalnoj) samoupravi (Narodne novine br. 33/01., 60/01. - vjerodostojno tumačenje, 129/05., 109/07., 125/08., 36/09., 150/11., 144/12., 19/13, 137/15,123/17) u svezi s Nacionalnim planom za poticanje zapošljavanje koji se provodi preko Hrvatskog zavoda za zapošljavanje, gradonačelnik Grada Kutjeva objavljuje

**Javni poziv za prijavu kandidata za Program zapošljavanja u javnom radu**

**na području Grada Kutjeva u 2021. godini**

Grad Kutjevo je inicijator javnih radova za zapošljavanje nezaposlenih osoba s područja Grada Kutjeva u 2021. godini na sljedećim poslovima:

1. **Program „Revitalizacija javnih površina” -  NKV, KV, SSS - 5 izvršitelja, puno radno vrijeme, planirano trajanje programa 6 mjeseci.**

**Rok za podnošenje prijava je 8 dana od dana objave Javnog poziva na Oglasnoj ploči Hrvatskog zavoda za zapošljavanje, odnosno do 23. srpnja 2021. godine.**

Prijave na poziv, s dokazima o ispunjavanju uvjeta, dostavljaju se osobno u Pisarnicu ili putem pošte na adresu: Grad Kutjevo, Trg graševine 1, 34340 Kutjevo s naznakom „Javni radovi - Program Revitalizacija javnih površina“.

**Na javni poziv mogu se javiti osobe oba spola.**

**Prijava treba sadržavati sljedeće:**

- Zamolba s kratkim životopisom

- Preslika osobne iskaznice

- Preslika svjedodžbe o završenom obrazovanju

- Potvrda Hrvatskog zavoda za mirovinsko osiguranje o podacima evidentiranim  u matičnoj evidenciji (e-radna  knjižica)

- Podatak o JMBG-u, te broj mobitela ili tel.

Kandidati koji se pozivaju na pravo prednosti pri zapošljavanju po posebnim propisima (npr. Hrvatski branitelji, invalidne osobe i sl.) u prijavi na Javni poziv, dužni su se na to pravo pozvati i priložiti sve propisane dokaze kojima dokazuju isto.

Po dobivanju odobrenja HZZ-a s odobrenim radnicima koji ispunjavaju uvjete HZZ-a bit će potpisan ugovor o radu na određeno vrijeme.

Podatak o izabranim kandidatima za Program javnih radova objaviti će se na službenoj internetskoj stranici Grada Kutjeva ([www.kutjevo.hr](http://www.kutjevo.hr)).

 Javni poziv bit će objavljen na web stranici Hrvatskog zavoda za zapošljavanje, web stranici i oglasnoj ploči Grada Kutjeva.

 GRADONAČELNIK Josip Budimir, mag.oec.